félidőben az álmosdi chernel józsef önkormányzati óvoda építése

**TOP-1.4.1-15-HB1-2016-00038**

**2019.08.06**

**Tavaly szeptemberben kezdték és idén év végére készülhet el Álmosdi Chernel József Önkormányzati óvoda épülete. Az épület 165 millió forintból épül fel, további 14,9 millió forintból pedig eszközök beszerzésére kerül sor. Minderre pályázaton nyert forintokat költ az Álmosdi Önkormányzat. A beruházás összköltsége 200 millió forint, ennek 100 százalékát nyerte meg az önkormányzat uniós pályázaton.**

A beruházás 50%-os készültségi fokára tekintettel tartott projekt értekezleten elhangzottak szerint év végére átadásra kerülhet az új óvoda épülete. Álmosd Község Önkormányzata 100%- os előleg formájában megkapta a 200 millió Ft támogatást, melynek köszönhetően a projekt finanszírozása zavartalan és teljeskörűen biztosított.

Az intézmény 3 foglalkoztatási egységet tartalmaz majd a hozzájuk tartozó kiszolgálóhelyiségekkel a vonatkozó jogszabályok és előírások alapján. Az óvoda épületében melegítőkonyha kerül kialakításra, az ételt a szomszédos étteremben készítik, majd átszállítják az óvoda épületébe. Az épület teljes körűen akadálymentesített és energetikailag korszerű, a jogszabályi előírásoknak megfelelően készül.